als_Latn dik_Latn sag_Latn
Kryetari i Parlamentit të Suedisë, Urban Ahlin, sot në Prishtinë në një takim me homologun e tij kosovarë, Kadri Veseli, ka thënë se edhe Kosova do të marrë liberalizim të vizave, por ky proces, sipas tij, është rënduar pas numrit të madh të azilkërkuesve kosovarë.
Urban në një deklarim për media, pas takimit me kryetarin Veseli, tha se Suedia i mbështet aspiratat evropiane të Kosovës, dhe janë miq të fortë të liberalizimit të vizave. “Ne i qëndrojmë prapa aspiratave evropiane të Kosovës, jemi miq të fortë të liberalizimit të vizave, sepse besojmë në të drejtën e lëvizjes dhe kjo do të duhet t’u jepet të gjithë njerëzve”.Por ai nuk ka hezituar të tregoj se azilkërkuesit e fundit do të ndikojnë në zgjatjen edhe më tutje të mos dhënies së liberalizimit të vizave për Kosovën.
“Numri i azilkërkuesve do ta rëndoj procesin, sepse kemi pasur rritje të numrit dhe duhet të ballafaqohemi me këtë problem”.
Ndërsa, kryetari Veseli ka thënë se vizita ka qenë në një moment shumë të rëndësishëm për Kosovën. Ai ka thënë ta kenë falënderuar atë për ndihmën e rëndësishme që ka dhënë Suedia për Kosovën, dhe ka kërkuar nga ai ndihmë edhe për antarësimin e Kosovës në Këshillin e Evropës (KiE) dhe në OSBE.
als_Latn als_Latn als_Latn als_Latn